****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Pochválený buď Ježiš Kristus !

 Milí farníci, srdečne vám chcem poďakovať za vaše modlitby v tomto týždni, v ktorom sa Cirkev modlí za duchovné povolania.

 Každý živo zapájajúci sa veriaci kresťan, pociťuje “útlm“ v povolaní do kňazstva a rehoľného života. My, chlapci v propedeutiku, sme vytvorili aktivitu pre naše farnosti, ktorou by sme chceli pokračovať ďalej v modlitbách za duchovné povolania a zvlášť za nás. Ide o našu vzájomnú modlitbu.

 V tomto týždni by vám do farskej poštovej schránky mali byť doručené plagáty a prosby, ktoré by ste mohli pripojiť do spoločných modlitieb počas sv. omše, ako aj do spoločnej modlitby ruženca alebo zahrnúť v osobných modlitbách aj Vašich obetách.

 Prajem vám príjemnú nedeľu a pokojné žitie Veľkonočného obdobia.

 *S pozdravom Šimon*



|  |
| --- |
| F A R S K É O Z N A M Y: * Dnes 25.4. je stretnutie rodičov prvoprijímajúcich v Kokošovciach o 15 h. Príďte...
* Sv. omše: Od oficiálneho znovuotvorenia kostolov v pondelok 19.4. sa na sv. omšu treba vopred zapísať v jednotlivých kostoloch. Vo verejnom záujme však pripomínam, aby tí, ktorí to nerobia si sami merali doma teplotu a pri akýchkoľvek príznakoch, možno ani nie coronavírusu, ale aj pri bežnom prechladnutí, kašli, či teplote z iných dôvodov zostali pekne doma. Všeobecný dišpenz *(oslobodenie od povinnosti)* otcov biskupov platí stále od účasti na nedeľnej sv. omši. Vás, ktorí ste neboli naučení chodievať v týždni, iba v nedeľu prosím, aby ste zmenili svoj návyk a ukázali ozajstnú lásku a túžbu po Ježišovi. Vás, ktorí ste boli naučení chodiť aj v nedeľu aj cez týždeň prosím, aby ste boli ohľaduplní a vedeli aj chceli ste sa v prvom rade rozdeliť aj s inými. Z vašej pokrvnej no určite aj duchovnej rodiny.
* Sv. prijímanie pre tých, čo sa „nezmestia“ na sv. omšu budeme dávať vždy 5 min. pred sv. omšou ak bude záujem. Prosíme, aby aspoň jeden *(ak bude viac zo skupiny)* to dal kňazovi dopredu vedieť v sakrestii, resp. aj dopredu telefonicky ! Komu tento čas nevyhovuje, nech sa nehanbí povedať. Nepredlžujte si pôst od Ježiša !!!
* Prvoprijímajúci: Všetkých tretiakov povzbudzujeme, aby sa nebáli aj samostatne prichádzať na sv. omše aj častejšie. Vzhľadom k svojmu veku sa nezaratávajú do počtu zapisovaných veriacich v našich kostoloch. *Nenechajte prosím Ježiša čakať.*
* Nové intencie: Na mesiace máj a jún ich bude zapisovať pán farár vždy po sv. omšiach v Kokošovciach v PO, UT, ŠTV, v Dulovej Vsi v PIA, SO, NE, v Žehni v STREDU. Úmysel sa dá nahlásiť aj telefonicky či emailom.
* Adorácia: 1 h pred sv. o. Kokošovce v UTO, Žehňa v STR, Dulova Ves v PIA

Pokojný veľkonočný čas Vám prajú a žehnajú Vás +++ *kaplán Štefan a farár Ľubik*Modlitba za duchovné povolania:Otče, daj aby sa medzi kresťanmi zrodili mnohé sväté povolania na kňazstvo, ktoré budú udržiavať živú vieru a uchovajú vďačnú spomienku na tvojho Syna Ježiša prostredníctvom ohlasovania jeho slova a vysluhovania sviatostí, ktorými neustále obnovuješ svojich veriacich. Daj nám svätých služobníkov tvojho oltára, Aby sme boli pozornými a horlivými strážcami Eucharistie, sviatosti najvyššieho Kristovho daru na spásu sveta. Povolaj služobníkov tvojho milosrdenstva, ktorí prostredníctvom sviatosti zmierenia budú rozširovať radosť z tvojho odpustenia. Učiň, Otče, aby Cirkev s radosťou prijala mnohé vnuknutia od Ducha tvojho Syna, a ochotne sa riadila jeho usmerneniami, starala sa o povolania do kňazskej služby a rehoľného života. Pomáhaj biskupom, kňazom, diakonom, zasväteným osobám a všetkým pokrsteným v Kristovi, aby verne plnili svoje poslanie v službe evanjeliu. O to ťa prosíme skrze Krista, nášho Pána. Amen. Mária, Kráľovná apoštolov, oroduj za nás! |
| BOHOSLUŽBY Farnosti KOKOŠOVCE4. VEĽKONOČNÝ týždeň (26.4.2021 – 2.5.2021)

|  |  |  |  |  |  |
| --- | --- | --- | --- | --- | --- |
| 26.4. | PO | *Pondelok po 4. veľkonočnej nedeli* | KOKOŠOVCE*Sv. spoveď 6.30* | 7.00 | + Michal |
| DULOVA VES*Sv. spoveď 17.30* | 18.00 | + r. Repkovej + r. Hardoňovej *č.117* |
| 27.4. | UT | *Utorok po 4. veľkonočnej nedeli* | KOKOŠOVCE*Sv. spoveď 17.30* | 18.00 | + r. Tomášovej + r. Jurčišinovej + r. Szebestovej *č.216* |
| 28.4. | ST | *Streda po 4. veľkonočnej nedeli* | ZLATÁ BAŇA*Sv. spoveď 17.30* | 18.00 | ZBP Jozef Mizerák *č.147* |
| ŽEHŇA*Sv. spoveď 17.30* | 18.00 | + Margita + Ján a ost. rod. Vardžikovej *Abr. 113* |
| 29.4. | ŠT | *Sv. Kataríny Sienskej, panny a učiteľky Cirkvi, Patrónky Európy, Sviatok* | DULOVA VES*Sv. spoveď 17.30* | 18.00 | ZBP Štefan *č.134* |
| KOKOŠOVCE | 18.00 | + Ladislav + Ján + Štefan + Margita *č.87* |
| LESÍČEK*Sv. spoveď 16.40* | 17.00 | *Sv. omša za Boží ľud farnosti* |
| 30.4. | PIA | *Piatok po 4. veľkonočnej nedeli* | DULOVA VES*Sv. spoveď 17.30* | 18.00 | + Štefánia Krajňáková a ostatní zosnulí ruženčiari |
| KOKOŠOVCE*Sv. spoveď 17.30* | 18.00 | + Bartolomej + Jozefína + Michal *č.298* |
| 1.5. | SO | *S nedeľnou platnosťou* | DULOVA VES*Večeradlo 17.15* | 18.00 | Za ružencové bratstvo |
| KOKOŠOVCE*Večeradlo 17.15* | 18.00 | Za ružencové bratstvo |
| 2.5. | NE | *5. veľkonočná nedeľa* | DULOVA VES | 8.30 | ZBP Nina a rod. Bednárikova *č.44* |
| KOKOŠOVCE | 8.00 | Vlastný úmysel |
| 10.30 | ZBP r. Jurčišinova a r. Lelákova *č.198* |
| ZLATÁ BAŇA | 9.15 | Za ružencové bratstvo |
| ŽEHŇA | 10.00 | Na úmysel ordinára |
| LESÍČEK | 11.00 | *Sv. omša za Boží ľud farnosti* |

 *Pán je môj pastier, nič mi nechýba! Ž 23**Zamyslenie: „Tvrdá je to reč! Kto to môže počúvať?!“ (Jn 6, 60).*  Predstav si, akí šokovaní museli byť ľudia, ktorí počuli Ježišove slová. Naozaj máme jesť telo tohto človeka a piť jeho krv? Peter a ostatní učeníci s tým zrejme zápasili tiež. Všimni si, ako Peter odpovedal Ježišovi, keď sa pýtal učeníkov, či aj oni chcú odísť s ostatnými: „Pane, a ku komu by sme išli? Ty máš slová večného života“ (Jn 6, 68).  Peter veril, že Ježiš je Mesiáš, a tak dokázal prijať Ježišove slová, hoci im v tej chvíli tiež úplne nerozumel. Ty možno nemáš problém veriť v Ježišovu prítomnosť v Eucharistii, ale možno sa ti ťažko prijíma niečo iné z Ježišových slov či z učenia Cirkvi. Môže to byť nejaké morálne učenie, úcta k Panne Márii alebo nejaká časť Písma. Čo teda máme robiť, ak narazíme na niečo, čo nedokážeme pochopiť alebo sa s tým nevieme celkom stotožniť? Môžeme si vziať príklad z Petrovho postoja: ďalej nasledovať Ježiša a veriť, že postupom času tomu porozumieme.  Neznamená to slepo veriť. Boh od nás nežiada, aby sme sa vzdali rozumu. Váži si náš intelekt a chce, aby sme ho používali. Zároveň však máme byť trpezliví a povedať si: Hoci nerozumiem úplne, rozhodol som sa veriť. A vo svojej snahe pochopiť to budem postupovať s vierou.  Ako však môžeme konkrétne prehlbovať svoje poznanie? Môžeme sa porozprávať s priateľom alebo s kňazom či s niekým iným, kto má lepší prehľad v danej téme. Okrem toho máme k dispozícii veľa informácií na internete vrátane cirkevných dokumentov aj Katechizmu. Môžeme si zadovážiť Sväté písmo s komentármi. Najdôležitejšia je však modlitba za to, aby nás Boh viedol a pomáhal nám. Ježiš vedel, že slová o Eucharistii budú niektorým ľuďom pripadať príliš tvrdé. Vie aj o tom, čo je náročné pre teba. Kráčaj za ním a dôveruj mu, že ti postupne daruje porozumenie.„Pane, verím! Pomôž mi porozumieť tomu, čo mne znie ako ,tvrdá reč‘.“*Slovo medzi nami 24.4.2021**Milí farníci ! V našej farnosti sa už vyše roka modlíme nie iba všeobecne* *za kňazské a rehoľné povolania, ale za konkrétneho človeka,* *za nášho Šimona Jurčišina z Kokošoviec.* *Božia láska aj povolanie je konkrétne, osobné, jedinečné a neopakovateľné. Tak ako aj tvoj, jej, jeho život, každý jeden deň.* *Ďakujem všetkým, ktorí toto beriete vážne za svoje a ďakujem Vám,* *ktorí ste ho počas „lockdownového“ pobytu doma akokoľvek podporili.* |